**Aiškinamasis raštas**

### PRIE SAVIVALDYBĖS TARYBOS SPRENDIMO projekto „Dėl AB „KLAIPĖDOS VANDUO“ ĮSTATINIO KAPITALO DIDINIMO“

 **Sprendimo projekto esmė, tikslai ir uždaviniai** – pavesti Savivaldybės administracijos direktoriui AB „Klaipėdos vanduo“ visuotiniame akcininkų susirinkime įgalioti savivaldybės atstovą balsuoti „už“ įstatinio kapitalo didinimą.

**Projekto rengimo priežastys ir kuo remiantis parengtas sprendimo projektas.**

AB „Klaipėdos vanduo“ teikia viešąsias paslaugas – tiekia geriamąjį vandenį bei teikia nuotekų tvarkymo paslaugas Klaipėdos mieste ir Klaipėdos rajone. Geriamojo vandens tiekimo ir nuotekų tvarkymo įstatymo 18 straipsnio 2 dalis numato, kad viešojo vandens tiekimo ir nuotekų tvarkymo infrastruktūra nuosavybės teise priklauso savivaldybei, kurios teritorijoje vykdomas viešasis vandens tiekimas, arba šios savivaldybės kontroliuojamai įmonei. Siekiant, kad vandens tiekimo ir nuotekų tvarkymo infrastruktūra būtų naudojama ir jos priežiūra būtų atliekama vadovaujantis teisės aktų reikalavimais, Klaipėdos rajono savivaldybės taryba 2013-02-22 priėmė sprendimą Nr. T11-101 „Dėl siūlymo AB „Klaipėdos vanduo“ akcininkų susirinkimui“ kuriuo nusprendė siūlyti AB „Klaipėdos vanduo“ akcininkų susirinkimui išleisti akcijų emisiją, kurią įsigytų Klaipėdos rajono savivaldybė ir apmokėtų turtiniu įnašu – nuosavybės teise valdomais vandenviečių ir nuotekų valymo tinklais, kurių valstybės įmonės Registrų centro Klaipėdos filialo parengtoje Nekilnojamojo turto rinkos vertės nustatymo ataskaitoje nustatyta rinkos vertė 3585700 litų.

AB „Klaipėdos vanduo“ sušaukė visuotinį akcininkų susirinkimą, kurio darbotvarkėje numatyta svarstyti klausimą dėl įstatinio kapitalo padidinimo papildomais akcininkų įnašais. Įgyvendinant Lietuvos Respublikos Vyriausybės 2007 m. birželio 6 d. nutarimu Nr. 567 patvirtintų Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių 19 punkto 19.1 papunktį, kuris numato, kad tik vadovaudamasis savivaldybės tarybos sprendimaisdėl konkrečios bendrovės akcijų valdytojas (Savivaldybės administracijos direktorius) gali suteikti įgaliojimus balsuoti užbendrovės įstatinio kapitalo didinimąpapildomais įnašais, kai savivaldybei nuosavybės teise priklauso akcijos, teikiančios daugiau kaip 1/2 visų balsų. Savivaldybei priklauso 92,94 proc. AB „Klaipėdos vanduo“ akcijų, todėl įgyvendinant minėtą nutarimą, Savivaldybės administracijos direktoriui pavedama įgalioti savo atstovą AB „Klaipėdos vanduo“ visuotiniame akcininkų susirinkime balsuoti už įstatinio kapitalo padidinimą 3585700 Lt papildomais įnašais, išleidžiant 100 lito nominalios vertės 35857 vnt. paprastųjų vardinių akcijų, nustatant, kad akcijų emisijos kaina lygi jų nominaliai vertei.

**Kokių rezultatų laukiama.** Viešojo vandens tiekimo ir nuotekų tvarkymo infrastruktūra bus naudojama ir jos priežiūra atliekama vadovaujantis teisės aktų nustatytais reikalavimais.

**Sprendimo projekto rengimo metu gauti specialistų vertinimai.** Negauta.

**Išlaidų sąmatos, skaičiavimai, reikalingi pagrindimai ir paaiškinimai.**

AB „Klaipėdos vanduo“ įstatinio kapitalo dydis 181944500 Lt, bendrovės akcininkai:

|  |  |  |  |  |  |
| --- | --- | --- | --- | --- | --- |
| Eil. Nr.  | Akcininkas | Akcijų skaičius vnt. prieš kapitalo padidinimą | Akcijų dalis proc. prieš kapitalo padidinimą | Akcijų skaičius vnt. po kapitalo padidinimo | Akcijų dalis proc. po kapitalo padidinimo |
| 1. | Klaipėdos miesto savivaldybė | 1691065 | 92,94 | 1691065 | 91,15 |
| 2. | Klaipėdos rajono savivaldybė | 108700 | 5,98 | 144557 | 7,79 |
| 3. | Neringos savivaldybė | 19680 | 1,08 | 19680 | 1,06 |

**Lėšų poreikis sprendimo įgyvendinimui.** Sprendimo įgyvendinimui, Savivaldybės biudžeto lėšos nenumatomos.

**Galimos teigiamos ar neigiamos sprendimo priėmimo pasekmės.** Teigiamos sprendimo pasekmės – viešojo vandens tiekimo ir nuotekų tvarkymo infrastruktūra bus naudojama ir jos priežiūra atliekama vadovaujantis teisės aktų nustatytais reikalavimais. Neigiamos pasekmės – nėra.

Turto skyriaus vedėja Genovaitė Paulikienė